叶韻

亦都寫做協韻，指以改讀字音嘅方式，嚟到讀《詩經》、《楚辭》、唐詩等古代韻文。

叶韻古代又叫叶音，呢個稱呼出自南宋朱熹。宋代之前，學者冇「古韻」嘅概念，佢哋用自己嘅發音唸先秦韻文，就會發現唔押韻。有啲學者以爲古書傳抄有誤，就擅自改變用字。而其他大部份學者認爲，呢啲字唔押韻嘅原因，係因為發音唔同，所以必須改變讀音。叶韻說提出之後，產生咗好大影響，《康熙字典》中嘅字叶韻舉例
例如朱熹喺《詩經‧召南‧行露》二章與三章，就噉樣改變發音：

第二章
誰謂雀無角

何以穿我屋

誰謂女無家

何以速我獄

雖速我獄

室家不足

朱熹認為呢篇詩應該每個字都押韻，但係佢用自己嘅發音嚟唸，「角」和「家」唔押韻，所以佢改變咗呢兩字嘅發音。

第三章
誰謂鼠無牙

何以穿我墉

誰謂女無家

何以速我訟

雖速我訟

亦女不從

相同道理，朱熹又改變咗「牙」、「家」、「訟」三字嘅發音，造成咗「家」喺呢兩章入面發音唔一樣。相同句子中嘅字，卻有唔同發音，係相互矛盾嘅。

叶韻嘅本質
從本質上嚟講，叶韻係因為古人冇意識到語音會隨住時代嘅變遷而變化，今時唔押韻嘅字，用寫作時嘅音嚟讀，其實係押韻嘅。中古漢語離而家較近，語音變化較小，但仍然有部份韻部同今日唔同，導致唔押韻。所以今日唸唐詩，仍然有啲人使用叶韻方法嚟保證押韻。而上古漢語去今已遠，唔押韻嘅情況更甚。由明代陳第硏究開始批判叶韻，自此大家對上古音韻逐步多咗了解，知道邊啲字在上古漢語中可以押韻。

民間讀古詩常見叶韻
遠上寒山石徑斜
天似穹廬，籠蓋四野

聲韻學